寶石寵物 Twinkle☆

《寶石寵物 Twinkle☆》，又名寶石寵物 Tinkle☆，係Sanrio同SEGA TOYS共同開發嘅角色，寶石寵物動畫版嘅第二作。喺2010年4月3號至2011年4月2日]號]嘅東京電視台播出。有52集。宣傳口號係「每一個女仔都係出色嘅魔法使！」。

概要 
製作方面由前作嘅大阪電視台改為東京電視台，而播放時間亦都由每星期日朝頭早9：30-10：00改為每星期六朝頭早9：30-10：00。

人類角色方面亦都做出咗徹底嘅改變，而部分寶石寵物嘅性格都同前作有所不同，但喺寶石寵物所持有嘅寶石能力就冇變。世界觀亦都同前作有所不同，本作中人類係唔知道寶石樂園嘅存在。

而本作中魔法學校作為主要場景經常出現，以魔法學校入學到畢業作為故事嘅主線大綱。

製作班底亦都換咗、本作主要由『七色★星露』嘅班底負責製作。而劇本繼續由山田隆司、江夏由結擔當。

香港播映嘅「寶石寵物II」係喺節目表嘅名，節目裏面係「寶石寵物 Tinkle☆」，後來改做「寶石寵物 Twinkle☆」，所以，「寶石寵物 Tinkle☆」等如「寶石寵物 Twinkle☆」，搜尋「寶石寵物 Tinkle☆」亦可以搵到有關「寶石寵物 Twinkle☆」嘅嘢。

故事大綱 
魔法王國寶石樂園嘅魔法學校入學禮開始，新生露比嚟到學校。因摩德弗茲校長唔記得進行入學試，所以決定進行臨時考試。但係露比卻喺魔法控制度唔合格，所以需要進行其他嘅考試——到利亞利亞界搵同自己心靈相通嘅女仔，兩個人一齊到魔法學校入讀。到達利亞利亞界後露比同去緊參加小學六年級開學禮嘅櫻明相遇。

寶石樂園 
由茱莉娜女王以魔法守護嘅國度。天上有一大一小嘅月亮，其中小月亮好似隱藏住秘密。在寶石樂園嘅上空存在著被叫做「寶石樂園之環」嘅行星環，喺地下望就好似一道白色嘅彩虹。寶石樂園將人類居住嘅世界叫做利亞利亞界，而喺利亞利亞界居住嘅人類就叫做利亞利亞。

喺寶石樂園居住嘅寶石寵物與生俱來就擁有使用魔法嘅能力。而寶石樂園都有教授魔法嘅學校，而寶石樂園所提及嘅「魔法學校」就是主角所就讀嘅嗰一間。寶石寵物入讀魔法學校一定要有一個利亞利亞嘅搭擋。

對寶石寵物黎講利亞利亞搭擋嘅幸福就是佢地最大嘅幸福，搭擋嘅夢想同精神就喺寶石寵物嘅力量之源。當搭擋冇精神時寶石寵物亦都會冇精神，嚴重時會發燒甚至昏迷。

寶石寵物擁有一個名為Jewelpod嘅道具。使用該道具可以來往寶石樂園和利亞利亞界，而且更可利用魔法陣於利亞利亞界進行移動。

寶石樂園和利亞利亞界的時間流逝完全相同。但係利用寶石手帳從寶石樂園回到利亞利亞界時，會回到從利亞利亞界出發到寶石樂園那一刻。因此可以認為利用Jewelpod到寶石樂園時，利亞利亞界嘅時間會停頓。

名詞解釋 
 寶石之星大賽
 寶石樂園中嘅魔法使互相比試魔法嘅大會，只有集齊12顆Jewel Stone才能參加。當擁有12顆Jewel Stone嘅魔法使到達一定的人數，於每所魔法學校嘅Jewel Flower就會綻放，這時寶石之星大賽將會開幕。

比賽內容好多樣性，其中包括甜品製作、禮服製作、魔法劍比試等。比賽形式係以一對一淘汰賽進行，本屆大賽出場人數為32人，先進行2場予賽，剩餘8人進行決賽，而這8人也是以一對一進行淘汰賽。大賽中利亞利亞只可以同一隻寶石寵物的搭擋出賽。對賽時禁止使用直接傷害對方嘅魔法。

寶石之星大賽出場的學生將會從魔法學校畢業並失去魔力，而且將會唔可以再到寶石樂園。但係寶石寵物可能到利亞利亞界同搭擋再見面。

大賽的優勝者會成為寶石之星。會被授予寶石之星嘅王冠和可以達成3個願望的魔法－－「奇蹟寶石魔法」。

夜之週
 寶石樂園嘅夜晚係連續1星期。時間流逝同利亞利亞界一樣係一日24小時，日出有3日，日落也有3日，而日間為連續2星期。所以寶石樂園一個晝夜長達1個月。

New Moon
 新月期間唔可以使用魔法。

夏祭
 寶石樂園為慶祝4年1度嘅夏至所舉行的活動。於日落嘅3日期間舉行，進入夜之週後會進行煙花大會，之後夏祭就會閉幕。在日落期間，Jewel Stone持有者嘅魔力會有所增強，可以使用一次「夏日寶石魔法」。

Jewel Snow Night
 一個會落下彩虹色雪嘅夜晚。

傳說中分別喺天空同大地嘅雙胞胎妖精為對方嘅幸福而互相祝福。天空妖精艾莉爾莉娜喺天空將雪降到大地，而接受雪的大地妖精杜迪娜亦都向天空掛起彩虹。之後喺這日寶石樂園都會為世界嘅人們祈求幸福。

在黎明前會有三道巨大嘅彩虹從地平線升起，這時人們會拿著彩虹色嘅雪結晶祈願，當日出時雪結晶就會回到天空。

據說妖精們嘅魔法至今仍然留喺寶石樂園裡面，擁有強烈牽絆而又互相分離嘅人喺這天會引發出奇蹟。

Magical Chocolate Day
 同利亞利亞界嘅情人節一樣，喺女仔向鍾意嘅男仔送出朱古力同表白嘅日子。在該日寶石之星大賽會暫停。

魔法學校 
魔法學校是寶石寵物和利亞利亞嘅搭擋學習魔法的地方，建築物內部由於莫魯塔貝多校長的魔法，所以實際比看見寬廣得多。在校舍內有不可思議的房間，亦有沒人知道嘅秘密房間。

魔法學校七不思議
 魔法學校所流傳嘅不可思議事件。「在沒人的課室內傳出惡魔的叫聲」、「月夜下出現的惡魔之霧」、「晚上在校舍中徘徊的全身濕透的學生」、「增加的銅像之謎」、「晚上鋼琴會自己發出聲音」、「鐘樓的階梯在晚上會增加」、「在探尋七不思議時某人會增加一個」。

魔法學校的鐘
 由魔法所製造嘅特別的鐘，每12年會因魔法失效而損壞。損壞嘅鐘即使莫魯塔貝多校長也無法修理，只有被選中嘅某個學生才能用魔法修理。

時間旅行之門
 7年1次，鐘樓會出現能穿梭過去與未來嘅門。不過打開門的魔法是被禁止使用的，而且難度非常高，即使利昂也使用不了。但藉著奈娜嘅力量和各種偶然米莉亞成功打開，並回到過去。

舊校舍
 現已不再使用，是過去的魔法學校。環境陰暗而氣氛恐怖，一般不會有學生接近，而且亦被莫魯塔貝多校長禁止進入。舊校舍內收藏了禁斷的魔法書及魔法之鏡等魔法道具。

登場人物 
動畫第二季以櫻明等人為主，而寶石寵物們為輔。而故事的舞台亦以魔法之國寶石樂園為主。

主要人物 
 櫻明
 配音員：日：高森奈津美／港：陳皓宜
 寶石寵物：露比、拉布拉 
 女主角。12歲嘅女仔，就讀溫斯頓學校小學部6年2班。係個日本人，來自神奈川縣。有一頭啡色嘅頭髮和碧綠色嘅眼睛。在寶石樂園嘅魔法學校喺6年級學生。喺返學參加開學禮途中喺海邊同露比相遇，之後喺魔法學校同露比一齊入學。驚恐怖嘅野。喺第41話集齊12粒Jewel Stone，獲得寶石之星大賽出場資格。

強項：畫畫
 弱項：運動
 弱點：被人與姐姐比較
 夢想：漫畫家

米莉亞
 配音員：日：竹達彩奈／港：羅杏芝
 寶石寵物：佳娜德、珊瑚
 來自美國、8歲嘅女仔。全名係「米莉亞．瑪麗金．麥肯奇」。有一頭黃色嘅曲髮和海藍色嘅眼睛。魔法學校嘅6年級學生。同阿明一樣有兩隻寶石寵物做搭擋。受到日本動畫嘅影響，鍾意喺頭髮上帶貓耳髮圈，而且房間裡面都喺一些同動畫相關嘅野。討厭蛇。初登場時擁有兩粒Jewel Stone。係阿明喺魔法學校第一個遇到嘅同學。

強項：唱歌、打扮
 弱項：制作甜品
 弱點：蛇
 夢想：流行曲天后

沙羅 
 配音員：日：片岡梓／港：曾佩儀
 寶石寵物：莎菲
 有日本人同印度人嘅血統，14歲嘅女仔，喺魔法學校係6年級生，性格非常沉默冷靜。鍾意研究。同阿明係好友。討厭蘑菇。起初因為米莉亞嘅性格而討厭佢，後來對米莉亞改觀。6年沒有同父母見面，最后一集同父母相見。
 出生日：9月9日
 血型：AB型
 身高：170cm
 體重：不明
 星座：處女座
 強項：做實驗
 弱項：打扮、猜拳
 弱點：磨菇
 夢想：科學家

寶石樂園

魔法學校

學生
 魔法學校嘅學生都係從利亞利亞界嚟嘅。

尼古拉
 配音員：日：大原桃子／港：陳琴雲
 寶石寵物：吉塔那 
 喺魔法學校係6年級生，自稱天才少年。俄國人。鍾意沙羅。很識彈鋼琴，攞過好多獎杯。
 喺21話中睇到經米莉亞打扮嘅沙羅先至發現沙羅喺個美女，就開始鍾意沙羅，就不斷向沙羅表白。
 係魔法學校第2位集齊12顆Jewel Stone嘅學生，並可以出席寶石之星大賽。

利昂 
 配音員：日：赤羽根健治、金田晶／港：張裕東、林丹鳳
 寶石寵物：迪安 
 喺魔法學校係6年級生，出生喺奧地利，貴族出生嘅少年，性格和藹可親，責任心好強，對人亦都好好。

阿魯瑪
 配音員：日：高本惠／港：沈小蘭
 寶石寵物：歐帕露、戴安娜

朱廸 
 配音員：日：金元壽子／港：鄭麗麗
 寶石寵物：普蕾斯

老師
 莫德弗茲校長
 配音員：日：下崎紘史／港：黃子敬
 寶石寵物：小玲 
 啲寶石寵物返嘅學校嘅校長，好鍾意瞓覺，興趣係卡拉OK，鍾意買魔法郵購嘅魔法商品，會買奇怪嘅魔法商品引起騷動。　

哈莉特老師 
 配音員：日：石橋美佳／港：雷碧娜
 寶石寵物：米爾姬、露娜、貝莉朵
 啲寶石寵物返嘅學校嘅女老師，對阿明嘅力量有好大期待。討厭校長買魔法郵購。

薩魯夫老師 
 配音員：日：高坂篤志／港：周良鴻
 寶石寵物：陶魯
 啲寶石寵物返嘅學校嘅男老師，擔任魔法物理學嘅新老師，恐懼抑鬱笨拙嘅性格，外表睇起嚟似個細路仔，話自己係「大人」。

阿美杜玲、托莉斯汀 
 配音員：日：井口裕香／港：謝潔貞、黃玉娟
 啲寶石寵物返嘅學校嘅女老師。外表似隻貓。

Doki☆Doki☆寶石樂園嘅秘密！
第2話開始寶石寵物米爾姬同露娜在播放後會介紹一啲寶石樂園、寶石寵物嘅資訊。

第7話係由阿美杜玲同托莉斯汀進行介紹。

工作人員 
 原作 - Sanrio、Sega Toys
 策劃 - 佐佐木章人、橫關謙治、安東ちよ、中村直樹
 監督 - 山本天志
 系列構成 - 島田滿
 角色設定 - 伊部由起子、宮川知子
 CG監督 - 佐藤淳也、齋藤仁
 美術監督 - 春日禮兒
 色彩設計 - 津守裕子
 攝影監督 - 鎌田克明、五十嵐慎一
 編輯 - 中葉由美子、村井秀明
 音響監督 - 岩浪美和
 音樂 - 濱口史郎
 音樂製作人 - 八木仁、澁谷知子
 製作人 - 奈良初男、可知秀幸、鈴木隆浩、大野亮介
 動畫製作人 - 關山晃弘
 動畫製作 - STUDIO COMET
 製作 - 東京電視台、MediaNet、We've

主題曲、插入曲 
 OP「Happy☆てぃんくる」
 作詞 - 森由里子／作曲 - 岩崎貴文／編曲 - 亀山耕一郎／歌 - 增山加彌乃 with 露比& 拉布拉
 由第27話至39話使用歌詞嘅第2段。
 第52話係合唱Ver.。
 香港粵語版「Happy Tinkle」
 作曲 - 岩崎貴文／歌 - 樂瞳
 新城電台「勁爆兒歌榜」冠軍歌

ED「空ニラクガキ」
 作詞 - 森由里子／作曲 - 松本尚裕／編曲 - 新井理生／歌 - 明、米莉亞、沙羅
 由第27話至39話使用歌詞嘅第2段。
 第52話係完全版，並喺第2段起係合唱Ver.。
 插入曲
 「Little ☆ てぃんくる ☆ Star」
 作詞 - 森由里子／作曲 - 坂部剛／編曲 - 亀山耕一郎／歌 - 米莉亞

各話標題

東京電視台《寶石寵物 Twinkle☆》
 東森幼幼台《寶石寵物 閃亮魔法學園》
 Sanrio《寶石寵物 閃亮魔法學園》

日本動畫作品
無綫電視外購動畫